**Zmluva o poskytnutí finančnej dotácie z rozpočtu obce Ličartovce v roku 2019**

**Číslo zmluvy o poskytnutí dotácie : 2/2019**

**Oblasť : Poskytovanie sociálnej pomoci a humanitárna starostlivosť**

**OBEC Ličartovce**

Ličartovce 239

082 03

IČO: 00327361

DIČ: **2021225591**

ako poskytovateľ dotácie (ďalej iba „obec“)

a

**Príjemca dotácie :**

**Názov: Základná organizácia Únie žien Slovenska Ličartovce**

Právna forma: Občianske združenie

Adresa sídla: Súbežná 2, 811 04 Bratislava

Zastúpený: Jana Tomášová

IČO: 00 417 491

DIČ:

ako (ďalej iba „príjemca“)

uzavreli v zmysle § 51 zákona č. 40/1964 Zb. Občianskeho zákonníka v znení neskorších predpisov v nadväznosti na ustanovenia § 7 zákona č. 583/2004 Z. z. o rozpočtových pravidlách územnej samosprávy o zmene a doplnení niektorých zákonov v znení neskorších predpisov a Všeobecne záväzného nariadenia č. 2/2019, ktorým sa určuje metodika poskytovania dotácií z rozpočtu obce túto

**Zmluvu o poskytnutí dotácie z rozpočtu obce Ličartovce v roku 2019**

**I.**

**Predmet zmluvy**

1. Obec Ličartovce v zmysle uznesenia OZ č. 33/4/2019 zo dňa 16.04.2019 schválila príjemcovi finančnú dotáciu vo výške 950 eur, slovom deväťstopäťdesiat EUR.

2. Dotácia bude použitá na náklady spojené s realizáciou podujatí spojených s kultúrnym programom:

* Rekondičný pobyt Maďarsko
* Dobrovoľnícke dni v obci
* Vianočné trhy Poľsko
* Celookresné stretnutie Únie žien Slovenska

3. Príjemca vyhlasuje, že finančnú dotáciu uvedenú v ods. 1 tohto článku prijíma.

**II.**

**Spôsob platby**

1. Finančná dotácia bude poskytnutá bezhotovostným prevodom z účtu obce na účet príjemcu na základe tejto zmluvy jednorazovo (alebo v splátkach), prípadne v hotovosti z pokladne obce, v zmysle schváleného VZN č. 2/2019 zo dňa 16.04.2019.

**III.**

**Iné dohodnuté podmienky**

1. Príjemca sa zaväzuje použiť poskytnutú finančnú dotáciu na účely uvedené v tejto zmluve.

2. Príjemca sa zaväzuje, že na všetkých propagačných materiáloch a pri propagácii aktivít súvisiacich s realizáciou projektu, na ktorý bola dotácia poskytnutá, uvedie, že projekt bol realizovaný s finančným príspevkom obce.

3. Obec si vyhradzuje právo kontroly použitia pridelených finančných prostriedkov.

4. Príjemca je povinný finančnú dotáciu vyčerpať do 31.12. príslušného kalendárneho roku, v ktorom dotáciu prijal.

5. Príjemca je povinný bezodkladne predložiť doklady o účelovom čerpaní poskytnutej dotácie najneskôr však do 31.01. nasledujúceho kalendárneho roku.

6. Príjemca je povinný spolu so zúčtovaním poskytnutej dotácie podľa odseku 5 tohto článku predložiť stručné zhodnotenie účelu jeho použitia.

7. Príjemca, ktorý nepredloží zúčtovanie finančnej dotácie alebo ju použije na iný účel, ako je v tejto zmluve stanovené, je povinný finančnú dotáciu vrátiť na účet obce alebo do pokladne obce, najneskôr do 31.01. nasledujúceho kalendárneho roku.

8. V prípade nedodržania termínu zúčtovania poskytnutej dotácie alebo jej použitia na iný účel ako bolo zmluvne dohodnuté, príjemca nemá nárok na ďalšiu dotáciu z rozpočtu obce v nasledujúcom roku.

**IV.**

**Záverečné ustanovenia**

1. Príjemca je povinný pri obstarávaní tovarov, služieb a verejných prác postupovať podľa platného zákona o verejnom obstarávaní, ak mu takúto povinnosť zákon ukladá.

2. Obidve zmluvné strany vyhlasujú, že sa zhodli na celom obsahu zmluvy, čo potvrdzujú svojím podpisom.

3. Táto zmluva nadobúda platnosť dňom podpisu oboch zmluvných strán a účinnosť nasledujúci deň po jej zverejnení.

4. Táto zmluva je vyhotovená v 3 exemplároch, z ktorých obec obdrží 2 rovnopisy a príjemca obdrží 1 rovnopis.

V Ličartovciach dňa 27.06.2019

Za Obec Ličartovce Za príjemcu

............................................................. ......................................................

Ing. Mária Ščepitová Jana Tomášová

Starostka obce